Gustave Whitehead

Gustave Whitehead (synt. Gustav A. Weißkopf, 1. tammikuuta 1874 Leutershausen, Saksa – 10. lokakuuta 1927 Bridgeport, Connecticut) oli saksalaissyntyinen ilmailupioneeri, joka mahdollisesti suoritti ensimmäisen motorisoidun, miehitetyn lennon.Gustave Whitehead's Flying Machines – Gustave Whitehead: Aviation Pioneer (1874–1927)Tieteen kuvalehti Historia 3/2014, s.21

Vuonna 1887 Gustave ja hänen kaksi veljeään – Nicholas and John – jäivät orvoiksi ja siirtyivät asumaan isovanhempiensa luokse Ansbachiin. Vuotta myöhemmin hän jätti Euroopan ja matkasi laivalla Brasiliaan, jossa hän vietti seuraavat vuodet töitä tehden.
Vuonna 1893 Whitehead saapui Yhdysvaltoihin.HISTORYnet: Gustave Whitehead and the First-Flight ControversyGustave Whitehead – Pioneer Aviator Vuonna 1897 Whitehead avioitui Louisa Tuban kanssa New Yorkin Buffalossa. Seuraavana vuonna heille syntyi ensimmäinen lapsi.

Historiallinen lento
Väitetty ensilento tapahtui Fairfieldissä Connecticutissa lähellä Bridgeportia 14. elokuuta 1901 yksitasoisella No. 21 -nimisellä ilma-aluksella, jonka lempinimi oli Condor.The Unlikely Fight Over First in Flight Tapahtumasta ei ole tiedossa olevia valokuvia. Tapauksella oli tiettävästi kuitenkin muutamia silminnäkijöitä ja siitä raportoitiin useissa lehdissä.

8. maaliskuuta 2013 arvostettu ilmailualan julkaisu Jane's All the World's Aircraft tunnusti Whiteheadin tehneen "historian ensimmäisen ohjatun, miehitetyn, yhtäjaksoisen lennon moottoroidulla, ilmaa raskaammalla ilma-aluksella." Ainakin ilmailuhistorioitsijat John Brown ja professori A. Zahm, professori J. Crane sekä fysiikan professori John J. Dvorak jakavat julkaisun käsityksen. 

26. kesäkuuta 2013 astui Connecticutissa voimaan laki, jonka mukaan Whiteheadin saavutusta juhlitaan virallisena ensilentona.

Katso myös
Wrightin veljekset

Lähteet

Luokka:Yhdysvaltalaiset lentäjät
Luokka:Yhdysvaltalaiset keksijät
Luokka:Vuonna 1874 syntyneet
Luokka:Vuonna 1927 kuolleet